ΓΡΑΠΤΗ ΕΡΩΤΗΣΗ E-3171/01

υποβολή: Cristiana Muscardini (UEN) προς την Επιτροπή

(19 Νοεμβρίου 2001)

Θέμα: Το ατύχημα του S. Gottardo

Η τραγωδία στη σήραγγα του S. Gottardo ξαναφέρνει με δραματικό τρόπο στο προσκήνιο τα θέματα των συστημάτων ασφαλείας στο εσωτερικό των σηράγγων. Ένα σύστημα φαναριών ρυθμίζει την κυκλοφορία — πουπολογίζεται σε άνω των 18 700 οχημάτων, το 21 % εκ των οποίων φορτηγά — όταν κτυπάει συναγερμός, μία κεραία επιτρέπει στους οδηγούς να διατηρούν τις συχνότητες στο ραδιόφωνο του αυτοκινήτου τους και 4 πυροσβέστες εγγυώνται μία διαρκή παρουσία σε δύο σημεία που ωστόσο δεν είναι εξοπλισμένα για την καταπολέμηση ατυχημάτων από χημικές ουσίες.

Οι ενδοκοινοτικές οδικές μεταφορές επιβαρύνονται από το κλείσιμο του S. Gottardo, από την μη λειτουργία του Λευκού Όρους από τους περιορισμούς που επιβάλλονται στην κυκλοφορία στο Brennero, καθώς και από τη συμφόρηση του Frejus όπου η κυκλοφορία ανήλθε σε 8 000 περίπου οχήματα ημερησίως.

Λαμβάνονταςπόψη την έλλειψη ενός ευρωπαϊκού κανονισμού που θα προδιαγράφει τους αναγκαίους κανόνες ασφαλείας οι οποίοι θα έπρεπε να προϋπάρχουν της θέσης σε λειτουργία έργων όπως οι σήραγγες, μπορεί η Επιτροπή να μελετήσει έναν κανονισμό ο οποίος θα προσδιορίζει τα συστήματα και τιςπηρεσίες ασφαλείας που θα διασφαλίζουν τη λειτουργικότητα των εν λόγω έργων·

Μπορεί η Επιτροπή να φροντίσει για την εκπόνηση μιας οδηγίας που θα καθιστάποχρεωτική την εγκατάσταση διπλών λωρίδων κυκλοφορίας στιςπάρχουσες ή νέας κατασκευής σήραγγες·

Μπορεί η Επιτροπήιοθετήσει μέτρα για να δοθούν κίνητρα στην ανάπτυξη του συστήματος ferrorail, μικτό σύστημα σιδηροδρομικής και οδικής μεταφοράς·

Μπορεί η Επιτροπή να εντείνει τους ελέγχους κατά τις ημέρες των εορτών όσον αφορά το χρόνο οδήγησης και ανάπαυσης των οδηγών φορτηγών·

Απάντηση της κας de Palacio εξ ονόματος της Επιτροπής

(29 Ιανουαρίου 2002)

Όπως ανακοινώθηκε στη Λευκή Βίβλο για την ευρωπαϊκή πολιτική με ορίζοντα το έτος 2010(1) η Επιτροπή θα προτείνει, στις αρχές του 2002, νέα νομοθεσία, η οποία θα εγγυηθείψηλό επίπεδο ασφάλειας για τους χρήστες των οδικών σηράγγων, οι οποίες βρίσκονται στο διευρωπαϊκό δίκτυο. Η πρόταση θα καλύπτει διάφορα ζητήματα ασφάλειας, πχ. λειτουργία των σηράγγων, εξοπλισμός ασφάλειας, ενημέρωση των χρηστών και οργάνωση επιχειρήσεων διάσωσης. Επίσης, η οδηγία 89/106/ΕΚ του Συμβουλίου της 21ης Δεκεμβρίου 1988 για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα δομικών κατασκευών(2) προβλέπει τις ιδιότητες των δομικών κατασκευών καιλικών που χρησιμοποιούνται στις σήραγγες, δεδομένου ότιπάρχει ανάγκη να εξασφαλισθείψηλό επίπεδο ασφάλειας για τους χρήστες των οδικών δικτύων. Οι εναρμονισμένες τεχνικές προδιαγραφές που περιλαμβάνονται στα σχετικά ευρωπαϊκά πρότυπα, ορίζουν κατηγορίες και επίπεδα, τα οποία επιτρέπουν στα κράτη μέλη να πετύχουν το κατάλληλο επίπεδο ασφάλειας, όταν προσδιορίζουνλικά κατασκευής που επιτρέπονται για τέτοιου είδους σήραγγες.

Η Λευκή Βίβλος αφιερώνει ολόκληρο κεφάλαιο στον στόχο που έχει θέσει η Επιτροπή για τη Σύνδεση των τρόπων μεταφορών και την προώθηση της διατροπικότητας. Οι σιδηροδρομικές — οδικές μεταφορές αποτελούν ένα από τα κύρια σημεία.

Πράγματι, ορισμένες προτάσεις της Λευκής Βίβλου πραγματεύονται τον τρόπο με τον οποίο θα μετακυληθεί η κίνηση από το οδικό δίκτυο σε τρόπους μετακίνησης περισσότερο φιλικούς προς το περιβάλλον, και συγκεκριμένα καλύπτουν τα ακόλουθα θέματα:

- Κανόνες πλαίσιο οι οποίοι θα αντικατοπτρίζουν καλύτερα το κόστος χρήσης τωνποδομών μεταφορών, για όλα τα μέσα. Αυτό θα επέτρεπε, μεταξύ άλλων, την πραγματοποίηση μεγάλων επενδύσεων στους σιδηροδρόμους, σε ευαίσθητες ζώνες όπως τις Άλπεις, μέσω της επιβολής οδικών τελών (διασταυρούμενη χρηματοδότηση).

- Η δεύτερη δέσμη μέτρων για τους σιδηροδρόμους, η οποία θα ανακοινωθεί στις αρχές του 2002, θα εστιάζεται στις ανησυχίες που έχουν εκφραστεί σχετικά με την διαλειτουργικότητα, την ασφάλεια και το άνοιγμα της αγοράς.

- Το πρόγραμμα Marco Polo θα επιχειρήσει να προωθήσει τη διατροπικότητα γενικότερα και θα βοηθήσει τις διατροπικέςπηρεσίες στο ξεκίνημά τους.

- Ορισμένες θαλάσσιες συνδέσεις, και ιδίως εκείνες που δίνουν την δυνατότητα να αποτραπεί η δημιουργία συμφόρησης σε σημεία του οδικού δικτύου, θα πρέπει να αποτελέσουν μέρος του διευρωπαϊκού δικτύου.

- Θα καταβληθεί προσπάθεια για την τυποποίηση των εμπορευματοκιβωτίων και των κινητών αμαξωμάτων.

Όσον αφορά την αναγκαστική εκτέλεση των κανόνων για τον χρόνο οδήγησης και τις περιόδους ανάπαυσης, η Επιτροπή γνωρίζει πολύ καλά ότι τόσο η αναγκαστική εκτέλεση όσο και οι κυρώσεις αποτελούν πρωτίστως ευθύνη των κρατών μελών. Ωστόσο, προτίθεται να αναθεωρήσει την ισχύουσα οδηγία 88/599/ΕΟΚ της 23ης Νοεμβρίου 1988 σχετικά με τυποποιημένες διαδικασίες ελέγχου για την εφαρμογή του κανονισμού (ΕΟΚ) αριθ. 3820/85 για την εναρμόνιση ορισμένων διατάξεων στον τομέα των οδικών μεταφορών και του κανονισμού (ΕΟΚ) αριθ. 3821/85 σχετικά με τη συσκευή ελέγχου στον τομέα των οδικών μεταφορών(3). Στόχος είναι να εισαχθεί η πρόταση για αύξηση του ελάχιστου επιπέδου ελέγχων, τόσο των οδικών όσο και των ελέγχων στις εγκαταστάσεις των επιχειρήσεων οδικών μεταφορών, καθώς και να εναρμονισθούν οι διαδικασίες ελέγχων και κυρώσεων. Επιπλέον, η Επιτροπή προχωρεί στην εισαγωγή του ψηφιακού ταχογράφου, ο οποίος θα επιτρέψει την ασφαλή καταγραφή και αποθήκευση των στοιχείων που αφορούν τον χρόνο οδήγησης και τις περιόδους ανάπαυσης, και θα επιτρέψει στις αρμόδιες αρχές των κρατών μελών να ελέγχουν ταχύτερα μεγαλύτερο αριθμό οχημάτων.

(1) COM(2001)370 τελικό.

(2) ΕΕ L 40 της 11.2.1989.

(3) ΕΕ L 325 της 29.11.1988.